《至朔同日》
宋代·林希逸

至乃阳生节，常居子月中。计年章在即，是日朔应同。

一叶阶蓂长，飞灰嶰管通。元来初吉旦，恰是六阴终。

料得云书际，还嗟饩礼隆。如何太初历，辛巳谩求工。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。